Chegarachi (harbiy xizmatchi)
Chegarachi ― chegara qo'shinlariga mansub harbiy xizmatchi. O'zbekiston Respublikasida chegarachining huquqiy maqomi, vazifasi, huquqi va majburiyatlari "O'zbekiston Respublikasining Davlat chegarasi to'g'risida"gi qonun (2023-yil 13-sentyabr), "Umumiy harbiy majburiyat va harbiy xizmat to'g'risida"gi qonun (2002-yil 12-dekabr), O'zbekiston Respublikasi Qurolli Kuchlarining umumqo'shin nizomlari, maxsus yo'riqnoma va qo'llanmalarda belgilangan.